গতকাল বুধবার গভীর রাতে হঠাৎ বোমা বিস্ফোরিত হয়। এতে বোমার আঘাতে নতুন চৌচালা ঘরের বেশীরভাগ অংশ গুঁড়িয়ে যায় এবং ঘরে থাকা সকল আসবাবপত্র ছিন্ন বিচ্ছিন্ন হয়ে যায়। সেই সাথে বোমার স্পিন্টারের আঘাত পাশের ঘরে টিনের চাল ও বেড়াতে আঘাত হানে। এ সময় ঘরের ভিতরে ও বাহিরে বোমা তৈরীর বিপুল পরিমান সরঞ্জাম পড়ে থাকতে দেখা যায়। এতে প্রায় ২-৩ লক্ষ টাকার ক্ষতি সাধন হয়েছে বলে জানান এলাকাবাসী। সরেজমিনে ঘটনাস্থলে গিয়ে দেখা গেছে ঘরটি সম্পূর্ণ বিধ্বস্ত হয়ে গেছে। ঘরের একপাশ পুরোপুরি বিচ্ছিন্ন হয়ে গেছে। পাশের ঘরটিও ক্ষতিগ্রস্থ হয়েছে। ঘরের মেঝেতে ও উঠানে ছোঁপ ছোঁপ রক্তের চিহৃ দেখা গেছে। ঘরের ভিতরে যারা ছিল তাদের হতাহতের বিষয়টি স্বাভাবিক।